Na temelju članka 44. stavka 1. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine 102/20, 10/21 i 117/21), točke 10. Odluke o donošenju Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine 137/21) i članka 41. točka 2. Statuta Grada Zagreba (Službeni glasnik Grada 23/16, 2/18, 23/18, 3/20, 3/21 i 11/21 – pročišćeni tekst), Gradska skupština Grada Zagreba, \_\_\_\_\_\_\_\_\_ 2022., donijela je

**ODLUKU**

**o lokaciji nekretnine za privremeno skladištenje materijala od uklanjanja i/ili građevnog otpada nastalog kod obnove zgrada oštećenih potresom**

**Članak 1.**

Ovom se odlukom određuje lokacija nekretnine za privremeno skladištenje materijala od uklanjanja i/ili građevnog otpada nastalog kod obnove zgrada oštećenih u potresu.

**Članak 2.**

Materijal od uklanjanja i/ili građevni otpad nastao kod obnove zgrada oštećenih u potresu skladištit će se na privremenom skladištu koje se nalazi na nekretninama označenim kao: z.k.č.br. 400/1, z.k.č.br. 400/2, z.k.č.br. 400/3, z.k.č.br. 405, z.k.č.br. 408, z.k.č.br. 409, z.k.č.br. 419/1 te dijelu z.k.č.br. 395/7,  sve k.o. Resnik koje prema stanju u katastarskom operatu odgovaraju k.č.br. 108, k.č.br. 109/1, k.č.br. 109/2, k.č.br. 110, k.č.br. 120, k.č.br. 121, k.č.br. 1149 i k.č.br. 1135, sve k.o. Žitnjak.

**Članak 3.**

Privremenim skladištem iz članka 2. ove odluke upravlja davatelj javne usluge sakupljanja komunalnog otpada Zagrebački holding d.o.o., Podružnica Čistoća.

**Članak 4.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Predsjednik**

**Gradske skupštine**

**Joško Klisović**